paragraph_text: Studij glasovira je svršila na Muzičkoj akademiji u Sarajevu 1960. god. kao prva studentica u klasi prof. Matusje Blum, kojoj je nekoliko godina bila asistent. Kao pijanistica izuzetnog talenta je vrlo uspješno nastupala na Susretima muzičkih akademija Jugoslavije i imala brojne solističke i komorne koncerte. Njen talent i odličnu tehničku potkovanost je zapazio i čuveni ruski pedagog H. Neuhausa u čijoj prestižnoj klasi se usavršavala na Moskovskom konzervatorijuod 1961. do 1964. Od 1964. djeluje u Beogradu, gdje je svršila i postdiplomski studij u klasi prof. A. Pregera. Kao dugogodišnji pedagog Muzičke škole Mokranjac u radu s talentiranim pijanistima postiže izuzetne rezultate. Njeni učenici su dobitnici velikog broja nagrada na republičkim, saveznim i internacionalnim natjecanjima Dorian Griner ,(Veronika Koprivica, Aleksandar Filić, Bodin Starčević, Ana Nedeljkovć, Sonja Madić, Stefan Ćirić, i drugi. Svojke veliko znanje i iskustvo Božena Griner je dijelila s mnogim talentiranim srbijanskim pijanistima srednje i mlađe generacije. Za svoje pedagoške rezultate je višestruko nagrađivana.